CELEX: 32019D0294
Language: bg
Date: 2019-02-18 00:00:00
Title: Решение за изпълнение (ЕС) 2019/294 на Комисията от 18 февруари 2019 година за установяване на списъка с територии и трети държави, от които е разрешен вносът в Съюза на кучета, котки и порове, и на образеца на ветеринарен здравен сертификат за такъв внос (нотифицирано под номер С(2019) 1059) (Текст от значение за ЕИП.)

20.2.2019   
               
               
                  BG
               
               
                  Официален вестник на Европейския съюз
               
               
                  L 48/41
               
            
         РЕШЕНИЕ ЗА ИЗПЪЛНЕНИЕ (ЕС) 2019/294 НА КОМИСИЯТА
         от 18 февруари 2019 година
         за установяване на списъка с територии и трети държави, от които е разрешен вносът в Съюза на кучета, котки и порове, и на образеца на ветеринарен здравен сертификат за такъв внос
         
            
               (нотифицирано под номер С(2019) 1059)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 2, първа алинея, уводното изречение и буква б), член 17, параграф 3, буква а) и член 19 от нея,
         като има предвид, че:
         
                     (1)
                  
                  
                     С Директива 92/65/ЕИО се определят ветеринарно-санитарните изисквания, уреждащи търговията и вноса в Съюза на някои животни. В нея се предвижда, че условията за внос на кучета, котки и порове трябва да бъдат най-малкото еквивалентни на условията, предвидени в Регламент (ЕС) № 576/2013 на Европейския парламент и на Съвета (2).
                  
               
                     (2)
                  
                  
                     В Регламент (ЕС) № 576/2013 се предвижда, че когато по време на едно-единствено движение с нетърговска цел броят на кучетата, котките и поровете надвишава пет, тези домашни любимци трябва да отговарят на ветеринарно-санитарните изисквания, установени в Директива 92/65/ЕИО за съответните видове, с изключение на някои категории животни, за които в член 5, параграф 2 от Регламент (ЕС) № 576/2013 е предвидена дерогация при определени условия.
                  
               
                     (3)
                  
                  
                     В Директива 92/65/ЕИО се предвижда, че кучета, котки и порове се внасят в Съюза само от трета държава, която е включена в списъка, съставен в съответствие с процедурата, описана в посочената директива. Освен това тези животни трябва да бъдат придружени от здравен сертификат, който отговаря на образеца, съставен в съответствие с горепосочената процедура.
                  
               
                     (4)
                  
                  
                     С Решение за изпълнение 2013/519/ЕС на Комисията (3) се установява общият образец на здравен сертификат за внос в Съюза на кучета, котки и порове и се предвижда, че териториите или третите държави, от които те идват, и териториите или третите държави, през които те преминават транзитно, трябва да бъдат включени в списъка в приложение I към Решение 2004/211/ЕО на Комисията (4), в част 1 от приложение II към Регламент (ЕС) № 206/2010 на Комисията (5) или в приложение II към Регламент за изпълнение (ЕС) № 577/2013 на Комисията (6).
                  
               
                     (5)
                  
                  
                     Тъй като на 1 октомври 2018 г. Решение 2004/211/ЕО беше отменено и заменено с Регламент за изпълнение (ЕС) 2018/659 на Комисията (7), е необходимо да се направи позоваване на списъка на трети държави и на части от територията на трети държави, установен в приложение I към посочения регламент, за целите на въвеждането в Съюза на пратки с еднокопитни животни и на сперма, яйцеклетки и ембриони от еднокопитни животни. Следва обаче да бъде пояснено, че вносът на кучета, котки и порове от трети държави, включени в списъка в посоченото приложение, следва да бъде разрешен само ако съответната трета държава е включена в списъка, без в колона 16 от приложение I към Регламент за изпълнение (ЕС) 2018/659 да е указано ограничение във времето.
                  
               
                     (6)
                  
                  
                     Поради това в настоящото решение следва да се предвиди, че вносът на кучета, котки или порове в Съюза е разрешен единствено от територии и трети държави, включени в списъка в част 1 от приложение II към Регламент (ЕС) № 206/2010, в приложение II към Регламент за изпълнение (ЕС) № 577/2013 или в приложение I към Регламент за изпълнение (ЕС) № 2018/659, без в него да е указано ограничение във времето.
                  
               
                     (7)
                  
                  
                     В Регламент (ЕС) № 576/2013 се предвижда, че движение на кучета, котки и порове не може да се извършва в една държава членка от територия или трета държава, различна от посочените в списъка в приложение II към Регламент за изпълнение (ЕС) № 577/2013, освен ако животните са преминали тест за титруване на антитела срещу бяс, който отговаря на изискванията за валидност, определени в приложение IV към Регламент (ЕС) № 576/2013.
                  
               
                     (8)
                  
                  
                     Сред посочените изисквания е задължението тестът да се извършва в лаборатория, одобрена в съответствие с Решение 2000/258/ЕО на Съвета (8), в което се предвижда, че Agence française de sécurité sanitaire des aliments (AFSSA) в Нанси, Франция (след 1 юли 2010 г. преструктурирана в Agence nationale de sécurité sanitaire de l'alimentation, de l'environnement et du travail, ANSES) ще оценява лабораториите в държавите членки и трети държави с оглед на това да им бъде разрешавано да извършват серологични тестове за контрол на ефикасността на ваксините против бяс при кучета, котки и порове.
                  
               
                     (9)
                  
                  
                     Общият образец на здравен сертификат за внос в Съюза на кучета, котки и порове, установен в част 1 от приложението към Решение за изпълнение 2013/519/ЕС, се прилага и за вноса на кучета, котки и порове, предназначени за органи, институти и центрове, одобрени в съответствие с Директива 92/65/ЕИО. Тъй като е възможно тези животни да не са били ваксинирани срещу бяс, в настоящото решение следва да се предвиди, че вносът в Съюза на кучета, котки и порове, предназначени за органи, институти и центрове, одобрени в съответствие с Директива 92/65/ЕИО, е разрешен единствено от територии и трети държави, включени в списъка в приложение II към Регламент за изпълнение (ЕС) № 577/2013.
                  
               
                     (10)
                  
                  
                     С Директива 96/93/ЕО на Съвета (9) се определят правилата, които да бъдат спазвани при издаването на сертификати, изисквани по силата на законодателство в областта на ветеринарната дейност, за да се предотврати извършването на невярно или измамно сертифициране. Необходимо е да се гарантира, че когато официалните ветеринарни лекари в третите държави издават здравни сертификати, те прилагат правила и принципи, които са най-малкото еквивалентни на установените в посочената директива.
                  
               
                     (11)
                  
                  
                     Освен това, след като беше извършено задължителното преразглеждане на Делегиран регламент (ЕС) № 1152/2011 на Комисията (10), Комисията прие Делегиран регламент (ЕС) 2018/772 (11), с който, наред с другото, се определят правилата за категоризиране на държавите членки или на части от тях според това дали отговарят на изискванията за прилагане на превантивни здравни мерки за контрол на заразата с Echinococcus multilocularis при кучетата. С последния регламент беше отменен Делегиран регламент (ЕС) № 1152/2011, считано от 1 юли 2018 г.
                     Списъкът на държавите членки или части от територията на държави членки, които отговарят на правилата за категоризация, определени в Делегиран регламент (ЕС) 2018/772, е поместен в приложението към Регламент за изпълнение (ЕС) 2018/878 на Комисията (12). Поради това е целесъобразно в образеца на здравен сертификат позоваванията на Делегиран регламент (ЕС) № 1152/2011 да се заменят с позовавания на Делегиран регламент (ЕС) 2018/772 и на Регламент за изпълнение (ЕС) 2018/878.
                  
               
                     (12)
                  
                  
                     Поради това с настоящото решение следва да се установи новият списък на територии и трети държави, от които е разрешен вносът в Съюза на кучета, котки или порове, и общ образец на здравен сертификат за внос в Съюза на такива животни. По тази причина Решение 2013/519/ЕС следва да бъде отменено.
                  
               
                     (13)
                  
                  
                     С цел да се избегнат евентуални смущения на вноса в Съюза на пратки с кучета, котки и порове, е необходимо да се предвиди преходен период до 31 декември 2019 г., за да се позволи използването — при определени условия — на изготвени по образец ветеринарни здравни сертификати, издадени в съответствие с правилата на Съюза, приложими преди датата на прилагане на настоящото решение.
                  
               
                     (14)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Списък на територии или трети държави, от които вносът на кучета, котки или порове е разрешен в съответствие с Директива 92/65/ЕИО
            
               1.   Пратки от кучета, котки или порове, които попадат в обхвата на разпоредбите на Директива 92/65/ЕИО, се въвеждат в Съюза само при условие че териториите или третите държави, от които те идват, и териториите или третите държави, през които преминават транзитно, са включени в един от списъците, установени в:
               
                           а)
                        
                        
                           част 1 от приложение II към Регламент (ЕС) № 206/2010;
                        
                     
                           б)
                        
                        
                           приложение II към Регламент за изпълнение (ЕС) № 577/2013;
                        
                     
                           в)
                        
                        
                           приложение I към Регламент за изпълнение (ЕС) 2018/659, с изключение на тези трети държави, за които в колона 16 на таблицата в същото приложение е указано ограничение във времето.
                        
                     
            
               2.   Чрез дерогация от параграф 1 пратки с кучета, котки или порове, предназначени за органи, институти и центрове, одобрени в съответствие с Директива 92/65/ЕИО, се въвеждат в Съюза само при условие че териториите или третите държави, от които те идват, и териториите или третите държави, през които преминават транзитно, са включени в списъка, посочен в параграф 1, буква б).
            
         
         
            Член 2
            Ветеринарен здравен сертификат за внос от територии или трети държави
            Държавите членки разрешават единствено вноса на кучета, котки или порове, които отговарят на следните условия:
            
                        а)
                     
                     
                        придружени са от ветеринарен здравен сертификат, изготвен в съответствие с образеца, установен в част 1 от приложението, и попълнен и подписан от официален ветеринарен лекар в съответствие с обяснителните бележки, изложени в част 2 от приложението;
                     
                  
                        б)
                     
                     
                        отговарят на изискванията на ветеринарния здравен сертификат, посочен в буква а), по отношение на териториите или третите държави, от които те идват, и териториите или третите държави, през които преминават транзитно, както е посочено в член 1, параграф 1, букви а), б) и в).
                     
                  
         
            Член 3
            Отмяна
            Решение за изпълнение 2013/519/ЕС се отменя.
            Позоваванията на Решение за изпълнение 2013/519/ЕС се считат за позовавания на настоящото решение.
         
         
            Член 4
            Преходни разпоредби
            За преходен период до 31 декември 2019 г. държавите членки разрешават вноса в Съюза на кучета, котки или порове, придружени от здравен сертификат, издаден не по-късно от 30 ноември 2019 г. в съответствие с образеца, установен в част 1 от приложението към Решение за изпълнение 2013/519/ЕС.
         
         
            Член 5
            Приложимост
            Настоящото решение се прилага от 1 юли 2019 г.
         
         
            Член 6
            Адресати
            Адресати на настоящото решение са държавите членки.
         
         
            Съставено в Брюксел на 18 февруари 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 268, 14.9.1992 г., стр. 54.
         
            (2)  Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (ОВ L 178, 28.6.2013 г., стр. 1).
         
            (3)  Решение за изпълнение 2013/519/ЕС на Комисията от 21 октомври 2013 г. за установяване на списъка с територии и трети държави, от които е разрешен вносът на кучета, котки и порове, и на образеца на здравен сертификат за такъв внос (ОВ L 281, 23.10.2013 г., стр. 20).
         
            (4)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (ОВ L 73, 11.3.2004 г., стр. 1).
         
            (5)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
         
            (6)  Регламент за изпълнение (ЕС) № 577/2013 на Комисията от 28 юни 2013 г. за образците на идентификационни документи за движение с нетърговска цел на кучета, котки и порове, създаването на списък с територии и трети държави и изискванията за формата, оформлението и езика на декларациите за удостоверяване на съответствие с някои условия, предвидени в Регламент (ЕС) № 576/2013 на Европейския парламент и на Съвета (ОВ L 178, 28.6.2013 г., стр. 109).
         
            (7)  Регламент за изпълнение (ЕС) 2018/659 на Комисията от 12 април 2018 г. относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (ОВ L 110, 30.4.2018 г., стр. 1).
         
            (8)  Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (ОВ L 79, 30.3.2000 г., стр. 40).
         
            (9)  Директива 96/93/ЕО на Съвета от 17 декември 1996 г. относно сертифицирането на животни и животински продукти (ОВ L 13, 16.1.1997 г., стр. 28).
         
            (10)  Делегиран регламент (ЕС) № 1152/2011 на Комисията от 14 юли 2011 г. за допълване на Регламент (ЕО) № 998/2003 на Европейския парламент и на Съвета по отношение на превантивните здравни мерки за контрол на заразяването с Echinococcus multilocularis при кучетата (ОВ L 296, 15.11.2011 г., стр. 6).
         
            (11)  Делегиран регламент (ЕС) 2018/772 на Комисията от 21 ноември 2017 г. за допълнение на Регламент (ЕС) № 576/2013 на Европейския парламент и на Съвета по отношение на превантивните здравни мерки за контрол на заразяването с Echinococcus multilocularis при кучетата и за отмяна на Делегиран регламент (ЕС) № 1152/2011 (ОВ L 130, 28.5.2018 г., стр. 1).
         
            (12)  Регламент за изпълнение (ЕС) 2018/878 на Комисията от 18 юни 2018 г. за приемане на списъка на държавите членки или части от територията на държави членки, които отговарят на правилата за категоризация, установени в член 2, параграфи 2 и 3 от Делегиран регламент (ЕС) 2018/772 по отношение на прилагането на превантивни здравни мерки за контрол на заразяването с Echinococcus multilocularis при кучетата (ОВ L 155, 19.6.2018 г., стр. 1).
      
      
         
            ПРИЛОЖЕНИЕ
            ЧАСТ 1
            
               Образец на ветеринарен здравен сертификат за внос в Съюза на кучета, котки и порове
            
            Текст на изображението
            
               ДЪРЖАВА:
               Ветеринарен сертификат за ЕС
               Част I: Данни за експедираната пратка
               I.1. Изпращач
               Име
               Адрес
               Държава
               Teл.
               I.2. Референтен номер на сертификата
               I.2.a.
               I.3. Централен компетентен орган
               I.4. Местен компетентен орган
               I.5. Получател
               Име
               Адрес
               Държава
               Teл.
               I.6.
               I.7. Държава на произход
               Код по ISO
               I.8.
               I.9. Държава по местоназначе-ние
               Код по ISO
               I.10. Регион по местоназна-чение
               Код
               I.11. Място на произход
               Име Номер на одобрението
               Адрес
               Име Номер на одобрението
               Адрес
               Име Номер на одобрението
               Адрес
               I.12. Местоназначение
               Име Номер на одобрението
               Адрес
               I.13. Място на товарене
               I.14. Дата на заминаване
               I.15. Транспортно средство
               самолет кораб жп вагон
               ППС друго
               Идентификация
               Документи за справка
               I.16. Входящ ГИП в ЕС
               I.17.
               I.18. Описание на стоките
               I.19. Код на стоката (код по ХС)
               010619
               I.20. Количество
               I.21.
               I.22. Брой опаковки
               I.23. Номер на пломбата/контейнера
               I.24.
            
            Текст на изображението
            
               I.25. Стоки със сертификат за:
               Други Домашни любимци Одобрени органи
               I.26.
               I.27. За внос или допускане в ЕС
               I.28. Идентификация на стоките
               Биологични видове
               (научно наименование)
               Система за идентификация
               Идентификационен номер
               Дата на раждане
               [дд/мм/гггг]
            
            Текст на изображението
            
               ДЪРЖАВА
               Внос в Съюза на кучета, котки и порове
               II. Здравна информация
               II.а. Референтен номер на сертификата
               II.б.
               Част II: Сертификация/удостоверяване
               Аз, долуподписаният официален ветеринарен лекар от (посочете името на третата държава), удостоверявам, че животните, описани в поле I.28:
               II.1. идват от стопанства или предприятия, описани в поле I.11, които са регистрирани от компетентния орган и не са предмет на каквато и да е забрана поради ветеринарно-санитарни основания, в които животните се изследват редовно и които отговарят на изискванията, гарантиращи хуманното отношение към държаните животни;
               II.2. не са показали признаци на заболявания и са били годни за транспортиране при планираното пътуване към момента на прегледа от ветеринарен лекар, упълномощен от компетентния орган, в рамките на 48 часа преди експедирането им;
               (1) или [II.3. са предназначени за орган, институт или център, посочен в поле I.12 и одобрен в съответствие с приложение В към Директива 92/65/ЕИО на Съвета, и идват от територия или трета държава, включена в списъка в приложение II към Регламент за изпълнение (ЕС) № 577/2013 на Комисията.]
               (1) или [II.3. са били на възраст най-малко 12 седмици към момента на ваксинацията против бяс и са изминали най-малко 21 дни от извършването на първоначалната ваксинация против бяс (2), проведена в съответствие с изискванията за валидност, определени в приложение III към Регламент (ЕС) № 576/2013 на Европейския парламент и на Съвета, а всяка последваща реваксинация е била извършена в рамките на срока на валидност на предходната ваксинация (3); както и
               (1) или [идват от — а в случай на транзитно преминаване, е предвидено по график да преминат транзитно през — територия или трета държава, включена в списъка в приложение II към Регламент за изпълнение (ЕС) № 577/2013 на Комисията, като подробна информация за текущата ваксинация против бяс е предоставена в колони 1—7 от таблицата по-долу;]
               (1) или [идват от или е предвидено по график да преминат транзитно през територия или трета държава, включена в списъка в част 1 от приложение II към Регламент (ЕС) № 206/2010 на Комисията или включена без ограничение във времето в списъка в приложение I към Регламент за изпълнение (ЕС) 2018/659 на Комисията, и
               — подробна информация за текущата ваксинация против бяс е предоставена в колони 1—7 от таблицата по-долу, и
               — тестът за титруване на антитела срещу бяс (4), извършен върху кръвна проба, взета от ветеринарен лекар, упълномощен от компетентния орган, не по-малко от 30 дни след предходната ваксинация и най-малко три месеца преди датата на издаване на настоящия сертификат, е показал титър на антитела, по-голям или равен на 0,5 IU/ml (5), а всяка последваща реваксинация е била извършена в срока на валидност на предходната ваксинация, като датата на вземането на пробата за теста на имунната реакция е посочена в колона 8 от таблицата по-долу:]
               Транспондер или татуировка
               Дата на ваксинацията [дд/мм/гггг]
               Наименование и производител на ваксината
               Партиден номер
               Валидност на ваксинацията
               Дата на кръвната проба[дд/мм/гггг]
               Буквено-цифров код на животното
               Дата на имплантиране и/или прочитане (6) [дд/мм/гггг]
               от[дд/мм/гггг]
               до[дд/мм/гггг]
               1
               2
               3
               4
               5
               6
               7
               8
               (1) или [II.4. пратката включва кучета, предназначени за държава членка, включена в списъка в приложението към Регламент за изпълнение (ЕС) 2018/878 на Комисията, и тези кучета са третирани срещу паразита Echinococcus multilocularis, като данните за третирането, проведено от лекуващия ветеринарен лекар в съответствие с член 6 от Делегиран регламент (ЕС) № 2018/772 на Комисията (7) (8), са посочени в таблицата по-долу:
            
            Текст на изображението
            
               ДЪРЖАВА
               Внос в Съюза на кучета, котки и порове
               II. Здравна информация
               II.а. Референтен номер на сертификата
               II.б.
               Буквено-цифров код на транспондера или татуировката на кучето
               Третиране против ехинококи
               Ветеринарен лекар, провел третирането
               Наименование и производител на продукта
               Дата [дд/мм/гггг] и час на третирането [00:00]
               Име с главни букви, печат и подпис
               ]
               (1) или [II.4. кучетата, които са част от пратката, не са третирани против паразита Echinococcus multilocularis.]
               Забележки
               Настоящият сертификат е с валидност 10 дни, считано от датата на издаване от официалния ветеринарен лекар. В случай на транспортиране по море посоченият 10-дневен срок се удължава с допълнителен период, съответстващ на продължителността на пътуването по море.
               Част I:
               Поле I.11: Място на произход: име и адрес на предприятието, което извършва експедирането. Посочете номер на одобрението или регистрационен номер.
               Поле I.12: Местоназначение: задължително се попълва, когато животните са предназначени за орган, институт или център, одобрен в съответствие с приложение В към Директива 92/65/ЕИО на Съвета.
               Поле I.25: Стоки със сертификат за: посочете:
               — „Домашни любимци“, когато се извършва движение на кучета (Canis lupus familiaris), котки (Felis silvestris catus) или порове (Mustela putorius furo) в съответствие с член 5, параграф 4 от Регламент (ЕС) № 576/2013 на Европейския парламент и на Съвета;
               — „Одобрени органи“, когато се извършва движение на кучета, котки или порове в съответствие с член 13 от Директива 92/65/ЕИО на Съвета до одобрен орган, институт или център съгласно определението в член 2, буква в) от посочената директива;
               — „Други“, когато се извършва движение на кучета, котки или порове в съответствие с член 10 от Директива 92/65/ЕИО на Съвета.
               Поле I.28: Система за идентификация: изберете транспондер или татуировка.
               Идентификационен номер: посочете буквено-цифрения код на транспондера или татуировката.
               Част II:
               (1) Да се остави според случая.
               (2) Всяка реваксинация трябва да се счита за първоначална ваксинация, ако не е направена в срока на валидност на предходната ваксинация.
               (3) Към сертификата се прилага заверено копие на данните за идентификацията и ваксинацията на съответните животни.
               (4) Тестът за титруване на антитела срещу бяс, посочен в точка II.3:
               — трябва да е извършен върху проба, взета от ветеринарен лекар, упълномощен от компетентния орган, най-малко 30 дни след датата на ваксинацията и три месеца преди датата на вноса;
               — трябва да покаже ниво на неутрализиращи антитела срещу вируса на бяс в серума, което е по-високо или равно на 0,5 IU/ml;
            
            Текст на изображението
            
               ДЪРЖАВА
               Внос в Съюза на кучета, котки и порове
               II. Здравна информация
               II.а. Референтен номер на сертификата
               II.б.
               — трябва да е извършен от лаборатория, одобрена в съответствие с член 3 от Решение 2000/258/ЕОна Съвета (списъкът на одобрените лаборатории е достъпен на интернет адрес: http://ec.europa.eu/food/animals/pet-movement/approved-labs_en);
               — не е необходимо да се прави отново на животно, което, след като е показало задоволителен резултат на теста, е било реваксинирано против бяс в срока на валидност на предходната ваксина.
               Към сертификата се прилага сертифицирано копие на официалния доклад от одобрената лаборатория за резултата от теста за антитела срещу бяс, посочен в точка II.3.
               (5) Като удостоверява този резултат, официалният ветеринарен лекар потвърждава, че е проверил, в рамките на възможностите си и ако е необходимо — чрез контакт с посочената в доклада лаборатория, автентичността на лабораторния доклад за резултатите от теста за титруване на антитела, посочен в точка II.3.
               (6) Във връзка с бележка под линия 3 маркировката на съответните животни чрез имплантирането на транспондер или чрез поставянето — преди 3 юли 2011 г. — на ясно четлива татуировка, трябва да бъде проверена, преди да бъде попълнена каквато и да е информация в настоящия сертификат, и трябва винаги да предшества всяка ваксинация, или когато е приложимо, тестовете, на които се подлагат животните.
               (7) Третирането срещу Echinococcus multilocularis, посочено в точка II.4, трябва:
               — да бъде проведено от ветеринарен лекар в рамките на не повече от 120 часа и не по-малко от 24 часа преди часа на планираното въвеждане на кучетата в някоя от държавите членки или части от тях, изброени в списъка в приложение I към Регламент за изпълнение (ЕС) 2018/878 на Комисията,
               — се извършва с одобрен лекарствен продукт, който съдържа подходящата доза празиквантел или фармакологично активни вещества, които, отделно или в комбинация с други, доказано намаляват наличието на зрели и незрели чревни форми на Echinococcus multilocularis в съответния вид гостоприемник.
               (8) Таблицата, посочена в точка II.4, трябва да се използва за документиране на данните за допълнително третиране, ако то е проведено след датата на подписване на сертификата и преди планираното въвеждане в някоя от държавите членки или части от тях, изброени в списъка в приложение I към Регламент за изпълнение (ЕС) 2018/878 на Комисията.
               Официален ветеринарен лекар
               Име (с главни букви): Квалификация и длъжност:
               Дата: Подпис:
               Печат:
            
            ЧАСТ 2
            
               Обяснителни бележки за попълване на ветеринарния здравен сертификат
            
            
                        а)
                     
                     
                        Когато в сертификата се посочва, че някои формулировки се оставят според случая, формулировките, които не са приложими, може да се зачеркнат, подпишат и подпечатат от официалния ветеринарен лекар или напълно да се заличат от сертификата.
                     
                  
                        б)
                     
                     
                        Оригиналът на всеки сертификат се съставя на един-единствен лист хартия, а ако необходимият текст е по-дълъг, сертификатът се съставя в такава форма, че всички необходими листове хартия да съставляват единно и неделимо цяло.
                     
                  
                        в)
                     
                     
                        Сертификатът се съставя най-малко на един от официалните езици на държавата членка, в която се намира граничният инспекционен пункт на въвеждане на пратката в Съюза, и на един от официалните езици на държавата членка по местоназначение. Посочените държави членки могат обаче да разрешат сертификатът да бъде съставен на официалния език (официалните езици) на друга държава членка и при необходимост да бъде придружен от официален превод.
                     
                  
                        г)
                     
                     
                        Ако по причини, свързани с идентификацията на артикулите от пратката (таблицата в поле I.28 от образеца на ветеринарния здравен сертификат), към сертификата се прилагат допълнителни листове или подкрепящи документи, като тези листове или документи се считат за част от оригинала на сертификата чрез полагането на подписа и печата на официалния ветеринарен лекар върху всяка страница.
                     
                  
                        д)
                     
                     
                        Когато сертификатът, включително посочените в буква г) допълнителни листове, съдържа повече от една страница, всяка страница се номерира: (номер на страницата от общия брой страници) в долния край на страницата, а в горния ѝ край се нанася референтният номер на сертификата, който е бил определен от компетентния орган.
                     
                  
                        е)
                     
                     
                        Оригиналът на сертификата се попълва и подписва от официален ветеринарен лекар на изнасящата територия или трета държава. Компетентният орган на изнасящата територия или трета държава гарантира, че сертифицирането е извършено при спазване на разпоредби и принципи, еквивалентни на установените в Директива 96/93/ЕО.
                     
                  
                        ж)
                     
                     
                        Цветът на подписа трябва да е различен от този на печатния текст. Това изискване се прилага също и за печатите, които не са релефни или с воден знак.
                     
                  
                        з)
                     
                     
                        Референтният номер на сертификата, посочен в полета I.2 и II.а, се издава от компетентния орган на изнасящата територия или трета държава.